Уругвай (йылға)

Уругвай () — Көньяҡ Америкалағы йылға.

 Атамаһы 

Йылғаның атамаһы гуарани индеецтарының теленән барлыҡҡа килә һәм «төрлө төҫтәге ҡоштар йылғаһы» тип тәржемә ителә.

 Тасуирлама 
Йылға Бразилияла, 1800 метр бейеклектә Пелотас һәм Каноас йылғалары ҡушылған урында, башлана. Артабан Уругвай төньяҡтан көньяҡҡа табан аға. Йылға һул яҡ яр буйындағы Бразилия һәм Уругвай менән уң яҡтағы Аргентина араһында дәүләт сиген барлыҡҡа килтерә. Парана йылғаһының Ла-Плата эстуарийына ҡоя.

Оҙонлоғо — яҡынса 1600 км (Пелотас йылғаһы менән бергә — 2200 км), бассейн майҙаны — 365 мең км². Үҙенең тамағында киңлеге 12 километрға барып етә.

Төп ҡушылдыҡтары — Ибикуи һәм Рио-Негро.

 Хужалыҡта әһәмиәте 
Сальто ҡалаһына тиклем үрге ағымында, Уругвай йылғаһы ҡая теҙмәләре аша үткән урында һикәлтәләр бик күп. Сальто ҡалаһынан түбәнерәк йылғала суднолар йөрөй ала«Страны и народы: Южная Америка», Москва, «Мысль», 1983, стр. 212. Төп порттары: Конкордия (Аргентина), Сальто, Пайсанду, Фрай-Бентос (Уругвай).

Уругвай йылғаһы системаһы гидроэнергетика мохтажлығы өсөн файҙаланыла. Аргентина һәм Уругвайҙың уртаҡ «Салто-Гранде» гидро-электр станцияһы йылғала иң ҙуры тип иҫәпләнә. Уругвай ҡушылдығы Рио-Негро йылғаһында ике эре гидро-электр станциялары — Ринкон-дель-Бонете һәм Ринкон-дель-Байгоррия төҙөлгән.

 Иҫкәрмәләр 

 Һылтанмалар 
 Уругвай йылғаһы картаһы

Категория:Аргентина йылғалары
Категория:Бразилия йылғалары
Категория:Уругвай йылғалары
Категория:Сик буйы йылғалары